***Питањa везана за*** ***ЈНМВ 11/2018 – Набавка горива за потребе Болнице***

У законом предвиђеном року, најкасније 5 дана пре рока за подношење понуда постављамо питање у вези са садржајем Конкурсне документације.

Да ли је Наручилац јавне набавке у могућности да, након разматрања и уважавања објективних и неспорних чињеница у погледу тржишних кретања цене горива у Републици Србији, измени члан 4 Модела Уговора, на начин да пропише корекцију цене примењивањем фиксног и непроменљивог рабата (попуста) цену на бензинској пумпи, током целог трајања Уговора

ОБРАЗЛОЖЕЊЕ:

У Републици Србији формирање цена горива је слободно. Не постоји одлука надлежног државног органа којим би се утврђивала цена горива. У Републици Србији цене се формирају узимајући у обзир цене на конкурентским пумпама, понуду и тражњу, жељену маржу у односу на набавну цену. Могло би се рећи да су цене на свим бензинским пумпама приближно једнаке.

Молимо Комисију Наручиоца јавне набавке да уважи чињенично и тржишно стање и да као модел корекције цена АЛИ И КАО МОДЕЛ ПРОВЕРЕ ПОНУЂАЧА ДА ЛИ СЕ ПРИДРЖАВА СВОЈИХ ПОБЕДНИЧКИХ УСЛОВА, усвоји следеће:

”У важности је цена на дан испоруке, а Изабрани понуђач мора задржати током целог трајања Уговора, ИСТЕ, ФИКСНЕ И НЕПРОМЕЉИВЕ ПОПУСТЕ у односу НА ЦЕНУ НА БЕНЗИНСКОЈ ПУМПИ, којима је ИЗБОРИО ПОБЕДУ У ПОСТУПКУ ЈАВНЕ НАБАВКЕ. Изабрани понуђач, на рачуну УВЕК ИСКАЗУЈЕ РАБАТ У ОДНОСУ НА ВАЖЕЋУ ЦЕНУ НА БЕНЗИНСКОЈ ПУМПИ. Фиксне и непроменљиве рабате у односу на цену на пумпи у тренутку расписивања јавног позива, мора да искаже у понуди.

Другим речима колико год да је цена на бензинској пумпи у односу на цену која је важила на бензинској пумпи у тренутку отварања понуда порасла, или смањила се, Изабрани понуђач мора увек давати рабат којим је изборио победу у поступку јавне набавке.

Предности овог начина су:

1. Наручилац избегава опасност да добије понуду са неумерено високом ценом, зато што би, обзиром на првобитни захтев да цене буду фиксне целе године, понуђачи могли пожелети да избегну ризик будућих готово сигурних поскупљења, и понудити већу цену. Применом фиксних рабата, а не фиксне цене, Понуђач ће клизати своју цену у складу са тржишним кретањем и оствариће се економски ефекат за Наручиоца.

2. Избегава се потреба давања књижних одобрења јер ће на свакој фактури и за сваку испоруку бити приказан рабат у односу на цену на пумпи која је важила у тренутку испорука. На тај начин се олакшава и контрола реализације Уговора.

3. На овај начин обезбеђено је да изабрани понуђач буде једнако повољнији током целог трајања уговора, а не само на дан отварања, јер је у обавези да примењује обећани фиксни и непроменљиви рабат

Верујемо да је на основу горе наведеног у потпуности заштићен интерес Наручиоца, Буџета Републике Србије, али и интерес Понуђача.

***Одговори везани за ЈНМВ 11/2018 – Набавка горива за потребе Болнице***

Поштовани, Наручилац остаје при своме ставу, да цена из понуде буде фиксна током трајања уговора. Наручилац не прихвата предлог за измену члана 4 Модела уговора - те ће понуђач давати месечно књижно одобрење за разлику између цена на пумпи и понуђених цена у ЈНМВ 11/2018 - Набавка горива за потребе Болнице.

***Разјашњење: Цена из понуде је фиксна.*** ***Уколико дође до смањења цена наручилац ће и даље плаћати*** ***по уговореној јединичној цени из понуде изабраног понуђача. Уколико дође до повећања цене Наручилац плаћа само по уговореној јединичној цени из понуде изабраног понуђача, а понуђач издаје месечно књижно одобрење за разлику између цена на пумпи и понуђених цена у ЈНМВ 11/2018 - Набавка горива за потребе Болнице.***